Zinu, ko domājiet:
"Kāpēc tas čalis var sēdēt?"
Tāpēc, ka šis ir radio.
(Mūzika)
Es stāstu radiostāstus par dizainu,
un tie ir dažāda veida stāsti:
par ēkām un zobu birstēm, talismaniem, un norādēm, un fontiem.
Mana misija ir iesaistīt cilvēkus jautājumos par viņiem aktuālu dizainu,
lai viņi sāktu pievērst uzmanību dažādiem dizainu veidiem.
Ja atšifrējat pasauli, paturot prātā dizainu,
pasaule savā ziņā kļūst brīnumaina.
Tā vietā, lai redzētu salauztas lietas,
ieraugiet mazos ģeniālos sīkumus,
ko radījis anonīms dizainers smagā darbā, lai padarītu mūsu dzīves labākas.
Pamatā tā arī ir dizaina definīcija:
padarīt dzīvi labāku un iepriecināt.
Ir tikai dažas lietas, kas mani iepriecina vairāk
nekā labs karoga dizains.
(Smiekli)
Jā!
(Aplausi)
Apsveicu karoga 50. gadadienā, Kanāda!
Tas ir skaists, zelta standarts.
Man ļoti patīk.
Esmu mazliet apsēsts ar karogiem.
Dažreiz, kad ieminos par karogu tēmu,
cilvēki saka: "Mani neinteresē karogi."
Tad sākam runāt par karogiem, un ticiet man,
pilnīgi visiem cilvēkiem interesē karogi.
Tajos ir kaut kas tāds, kas iedarbojas uz mūsu emocijām.
Ģimene šogad iesaiņoja manas Ziemassvētku dāvanas kā karogus,
ieskaitot zilo dāvanu maisiņu, kas ir kā Skotijas karogs.
Publicēju šo bildi, un, protams,
jau pirmajās minūtēs kāds bija atstājis komentāru:
"Variet ņemt to skotu krustu un iespraust sev pakaļā."
(Smiekli)
Redziet? Karogi cilvēkos raisa emocijas.
Tā nu tas ir.
Man karogos patīk tas,
ka, saprotot karogu dizainu,
kas karogu padara labu vai sliktu,
var saprast gandrīz jebkā dizainu.
Tāpēc tas, ko šeit darīšu,
preparēšu savu radioraidījumu "99% neredzams"
un veidošu to šeit, uz skatuves.
Tāpēc, kad nospiežu šo pogu –
Balss: S kā "skaņa".
Romans Marss: Rodas skaņa.
Tāpēc ikreiz, kad dzirdēsiet skaņu, balsi vai muzikālu skaņdarbu,
tas tāpēc, ka piespiedu pogu.
Balss: S-s-s-skaņa.
RM: Labi, sapratāt? Aiziet!
Trīs, divi.
Šis ir "99% neredzams". Esmu Romans Marss.
(Mūzika)
Balss: Pieci karogu dizaina pamatprincipi.
Romans Marss: Saskaņā ar Ziemeļamerikas Veksiloloģijas asociāciju.
Veksiloloģija.
Teds Kejs: Veksiloloģija ir zinātne par karogiem.
R.M.: Tas papildus "lol" liek vārdam izklausīties savādi.
Balss: Pirmkārt, tam jābūt vienkāršam.
Karogam jābūt tik vienkāršam, ka bērns to var uzzīmēt pēc atmiņas.
R.M.: Pirms 2005. gadā pārcēlos uz Čikāgu,
pat nezināju, ka pilsētām ir savi karogi.
T.K.: Vairumam lielo pilsētu ir karogi.
R.M.: Es nezināju. Starp citu, tas ir Teds Kejs.
T.K.: Sveiki!
R.M.: Viņš ir karogu speciālists, lielisks puisis.
T.K.: Esmu Teds Kejs, esmu bijis akadēmiska žurnāla par karogiem redaktors.
Šobrīd darbojos Portlendas Karogu asociācijā
un Ziemeļamerikas Veksiloloģijas asociācijā.
R.M.: Teds burtiski ir sarakstījis grāmatu par karogu dizainu.
Balss: "Labs karogs, slikts karogs."
R.M.: Tas gan drīzāk ir buklets 16 lapu biezumā.
T.K.: To sauc "Labs karogs, slikts karogs: kā radīt lieliska dizaina karogu."
R.M.: Pirmais pilsētas karogs, ko atklāju Čikāgā,
ir skaists:
balts pamats, divas zilas, horizontālas līnijas
un četras sarkanas sešstaru zvaigznes vidū.
(Skaņa)
Balss: Otrkārt, lietojiet jēgpilnu simbolismu.
T.K.: Zilās strīpas simbolizē ūdeni, ezeru un upi.
Balss: Attēliem, krāsām, rakstiem karogā jāsaistās ar to, ko tie simbolizē.
T.K.: Sarkanās zvaigznes simbolizē Čikāgas vēstures nozīmīgos notikumus.
R.M.: Proti, Dīrbornas forta dibināšana topošās Čikāgas vietā,
Lielais Čikāgas ugunsgrēks,
Pasaules izstāde, ko visi atceras
kā "Balto pilsētu",
un Gadsimta attīstības izstāde, ko neatceras neviens.
Balss: Treškārt, jāizmanto divas vai trīs pamatkrāsas.
T.K.: Krāsu pamatnoteikums
ir lietot divas vai trīs standarta paletes krāsas:
sarkana, balta, zila, zaļa, dzeltena un melna.
R.M.: Čikāgas karogs ir ļoti populārs
visu pilsētas iedzīvotāju vidū.
Tas ir visur;
karogs plīvo pie katras pašvaldības iestādes.
Vets Mozers: Šķiet, katrā kvartālā, manas darbavietas tuvumā,
ir vismaz viens veikals, kurā tirgo suvenīrus ar Čikāgas karogu.
R.M.: Tas ir Vets Mozers no žurnāla Chicago.
V.M.: Piemēram, šodien es aizgāju nogriezt matus,
un, apsēdies friziera krēslā,
ieraudzīju Čikāgas karogu uz friziera darba rīku kastes,
spogulī redzēju Čikāgas karogu uz sienas man aiz muguras.
Kad devos projām, man garām pagāja puisis ar Čikāgas karodziņa uzšuvi uz mugursomas.
R.M.: Tas ir pielāgojams un kombinējams.
Īpaši sešstaru zvaigznes parādās visdažādākajās vietās.
V.M.: Uz kafijas, ko nesen nopirku, bija Čikāgas zvaigzne.
R.M.: Tas ir īpašs Čikāgas lepnuma simbols.
T.K.: Ja gājis bojā Čikāgas policists vai ugunsdzēsējs,
nereti uz viņa zārka nav ASV karoga.
Tas var būt Čikāgas pilsētas karogs.
Par tik nozīmīgu pilsētas tēla daļu tas kļuvis.
R.M.: Tas nav tikai, ka cilvēki mīl Čikāgu un tāpēc mīl tās karogu.
Man šķiet, ka cilvēki iemīļojuši Čikāgu tieši tās foršā karoga dēļ.
T.K.: Veidojas pozitīva saikne starp lielisko simbolismu un pilsonisko lepnumu.
M.R.: Kad 2008. gadā pārcēlos atpakaļ uz Sanfrancisko,
meklēju tās karogu,
jo nekad iepriekš nebiju to redzējis, dzīvojot pilsētā astoņus gadus.
Es atklāju, ar nožēlu jāteic,
ka tam kaut kā trūkst.
(Smiekli)
Zinu.
Man arī sāp.
(Smiekli)
T.K.: Ļaujiet man sākt no sākuma.
Balss: Pirmkārt, tam jābūt vienkāršam.
T.K.: Vienkāršam.
Balss: Tam jābūt tik vienkāršam, ka bērns to var uzzīmēt pēc atmiņas.
T.K.: Tas ir samērā sarežģīts karogs.
R.M.: Labi, aiziet.
Sanfrancisko karoga galvenais elements ir fēnikss,
atspoguļojot pilsētas atdzimšanu no pelniem
pēc postošajiem ugunsgrēkiem 1850. gados.
T.K.: Tas ir spēcīgs Sanfrancisko simbols.
R.M.: Tomēr pilnībā nesaprotu to fēniksu.
No dizaina viedokļa tas vienlaikus pamanās būt raupjš,
bet tajā pat laikā tam ir par daudz mazu detaļu,
kuras pat cenšoties
būtu grūti atveidot,
un no attāluma tas izskatās slikti.
Tomēr dziļās nozīmes aspekts, pievieno šo elementu plusiem.
Aiz fēniksa fons pārsvarā ir balts,
un to apņem pamatīgs zelta rāmis.
T.K.: Tas ir ļoti pievilcīgs dizaina elements.
R.M.: Manuprāt, var iztikt, bet...
(Smiekli)
lūk, arī lielais karogu dizaina "nē".
Balss: Ceturtkārt, nelietojiet burtus un emblēmas.
Nekad nelietojiet jebkāda veida uzrakstus.
R.M.: Zem fēniksa uz lentes lasāms moto,
kas nozīmē "zelts miera laikos, dzelzs – karā".
Turklāt lielākā nelaime –
apakšā ir uzraksts "Sanfrancisko".
T.K.: Ja uz karoga jāraksta simbola nosaukums,
šis simbolisms nestrādā.
(Smiekli)
(Aplausi)
R.M.: ASV karogam pāri nav uzraksts ASV.
Starp citu, valstu karogi ir samērā kārtīgi.
Piemēram, cepuri nost, Dienvidāfrika, Turcija un Izraēla,
Somālija, Japāna, un Gambija.
Ir vairāki lieliski valstu karogi,
bet tajos ievēroti laba dizaina principi, jo likmes ir augstas.
Tie parādās uz starptautiskās skatuves.
Bet pilsētu, štatu un reģionu karogi ir cits stāsts.
(Smiekli)
Pastāv neglīto karogu sērga.
(Smiekli)
Un tā ir jāpārtrauc.
(Smiekli)
(Aplausi)
Tā ir patiesība, un tas ir izaicinājums.
Vispirms jāapzinās, ka problēma pastāv.
(Smiekli)
Daudzi uzskata, ka labs dizains
ir gaumes jautājums,
un, pavisam atklāti, dažreiz tā arī ir.
Bet dažreiz tā nav, ja?
(Smiekli)
Lūk, pilns ZVA karogu dizaina principu saraksts.
Balss: Pieci karogu dizaina principi.
Balss: Pirmkārt. T.K.: Tam ir jābūt vienkāršam.
Balss: Otrkārt. T.K.: Lietojiet jēgpilnu simbolismu.
Balss: Treškārt. T.K.: Ņemiet divas, trīs krāsas.
Balss: Ceturtkārt. T.K.: Bez burtiem un emblēmām.
Balss: Nekad nelietojiet uzrakstus.
T.K.: No attāluma tie nav salasāmi.
Balss: Piektkārt. T.K.: Un esiet atšķirīgi.
R.M.: Visi labākie karogi turas pie šiem principiem.
Kā teicu iepriekš, vairākums valstu karogu ir labi.
Bet, lūk, kas par lietu –
ja parādīsiet principu sarakstu jebkuram dizaineram,
viņi teiks, ka šie principi – vienkāršība, dziļa jēga,
dažas krāsas vai pārdomāta krāsu izvēle,
vienreizība, bez nesalasāmiem uzrakstiem –
visi šie principi attiecināmi arī uz viņiem.
Bet diemžēl laba dizaina principi reti atrodami ASV pilsētu karogos.
Lielākā problēma šķiet ceturtais princips.
Nespējam atturēties no nosaukumiem uz karogiem
vai pilsētu ģerbonīšiem ar sīkiem uzrakstiņiem.
Lūk, kas jāatceras par pašvaldību ģerboņiem:
tie veidoti izmantošanai uz papīra,
kur tos var izlasīt,
nevis lietošanai uz 30 metru attālumā vējā plīvojošiem karogiem.
Lūk, vēl daži karogi.
Veksiloloģisti tos sauc par ĢUPiem:
ģerboņiem uz palaga.
(Smiekli)
Ja nevarat noteikt, kurai pilsētai tas pieder,
jā, tieši tā arī ir problēma.
Bet ne Anaheimai, viņi to acīmredzami ir labojuši.
(Smiekli)
Šādi karogi sastopami visur ASV.
Eiropā pašvaldības ģerboņa ekvivalents
ir pilsētas ģerbonis.
Šeit mēs varam kaut ko mācīties, par to, kā darīt pareizi.
Šis ir Amsterdamas pilsētas ģerbonis.
Ja šī būtu ASV pilsēta,
karogs droši vien izskatītos šādi.
Jā, jūs saprotiet.
(Smiekli)
Bet tā vietā Amsterdamas karogs
izskatās šādi.
Tā vietā, lai uzblieztu visu ģerboni
uz vienkrāsaina fona un apakšā uzrakstītu "Amsterdama",
ir paņemti ģerboņa pamatelementi,
un izveidots nešpetnākais pilsētas karogs pasaulē.
(Smiekli)
(Aplausi)
Tā kā tas ir tik nešpetns,
karogi un krusti Amsterdamā sastopami visur,
līdzīgi kā Čikāgā, tos lieto.
Lai gan uz šiem ģerboņiem uz palaga
ir īpaši sāpīgi skatīties un tie mani aizvaino,
nekas nespēs jūs sagatavot
vienai no lielākajām katastrofām veksiloloģijas vēsturē.
(Smiekli)
Vai esat gatavi?
Tas ir Milvoku karogs Viskonsinā.
(Smiekli)
Es saprotu, tas izceļas,
tam varu piekrist.
Stīvs Kodiss: To ieviesa 1955. gadā.
R.M.: Pilsēta izsludināja konkursu
un apkopoja daudz dažādu dizainu pieteikumu.
S.K.: Pilsētas domnieks vārdā Freds Stefans
savienoja dažādo pieteikumu daļas, lai izveidotu šī brīža Milvoku karogu.
R.M.: Tajā vienuviet sagāzts viss iespējamais.
Tajā attēlots milzīgs rats, kas simbolizē ražošanu,
ir ostu simbolizējošs kuģis,
ir milzu labības stiebrs
par godu alus darītājiem.
Tas ir milzīgs haoss,
un grafiskais dizainers no Milvokiem, Stīvs Kodiss, vēlas to mainīt.
S.K.: Tas ir patiesi briesmīgs.
Tas ir kļūmīgs pilsētas solis,
lai neteiktu vairāk.
R.M.: Taču Milvoku karogu pāri citiem gandrīz līdz pašparodijas līmenim paceļ
uz tā redzamais Milvoku pulka karogs, ko lietoja pilsoņu karā laikā.
S.K.: Tas ir pēdējais punkts,
kas padara šo karogu vēl smieklīgāku –
uz Milvoku karoga attēlotais karogs.
R.M.: Uz karoga. Jā. Jā.
(Smiekli)
Jā.
(Mūzika)
Milvoki ir lieliska pilsēta.
Esmu tur bijis, un man ļoti patika.
Drūmākais attiecībā uz šo karogu ir tas,
ka ir bijuši divi lieli konkursi, lai pārveidotu karoga dizainu.
Pēdējais no tiem 2001. gadā.
Tika saņemti 105 pieteikumi.
T.K.: Tomēr beigās Milvoku Mākslas padome nolēma,
ka neviens no jaunajiem piedāvājumiem nav pelnījis plīvot pār pilsētu.
R.M.: Viņi nespēja vienoties mainīt šito!
(Smiekli)
Tas tik ļoti laupa drosmi, ka var sākt domāt,
ka labs dizains un demokrātija nav savienojamas lietas.
(Smiekli)
Bet Stīvs Kodiss vēlreiz mēģinās
pārveidot Milvoku karogu.
S.K.: Ticu, ka Milvoki ir lieliska pilsēta.
Katra lieliska pilsēta ir pelnījusi lielisku karogu.
R.M.: Stīvs vēl nav gatavs atklāt savu dizainu.
Viens no aspektiem, piedāvājot šādas lietas,
ir gūt cilvēku atbalstu,
un tikai tad var atklāt dizainu.
Bet ir kāds āķis:
ja vēlaties radīt lielisku karogu,
nešpetnu kā Čikāgas vai Vašingtonas, kam arī ir lielisks karogs,
sāciet ar 2,5 reiz 4 centimetrus lielu taisnstūra zīmējumu uz papīra.
Dizainam jāietilpst šajā nelielajā taisnstūrī.
Lūk, kāpēc.
T.K.: 1 reiz 3 metrus liels karogs 30 metru attālā mastā
izskatās tāpat kā 2,5 reiz 4 centimetru liels taisnstūris
40 centimetru attālumā no acīm.
Būsiet pārsteigti, cik pievilcīgs un vienkāršs var kļūt dizains,
ja šādi sevi ierobežojat.
R.M.: Tikmēr Sanfrancisko.
Vai mēs kaut ko varam darīt?
T.K.: Es teiktu, ka no katra slikta karoga, vēlas izlauzties labs karogs.
Lai uzlabotu Sanfrancisko karogu,
vajadzētu noņemt moto, jo pa gabalu to nevar salasīt.
Jānoņem nosaukums,
un rāmi varētu padarīt vēl biezāku, lai tas kļūst par nozīmīgāku sastāvdaļu.
Es ņemtu fēniksu un padarītu to
par lielu elementu karoga centrā.
R.M.: Bet šī brīža fēniksam ir jāpazūd.
T.K.: Es vienkāršotu vai stilizētu fēniksu.
Attēlotu lielu putnu plaši izplestiem spārniem
uznirstam no liesmām.
Izceļot tās liesmas.
R.M.: Šis ir Frenka Himero veidotais Sanfrancisko karogs,
pēc Teda Keja ieteikumiem.
Nezinu, ko viņš darītu, ja būtu pilnīgi neierobežots
un nesekotu vadlīnijām.
Mana radio raidījuma fani dzirdējuši sūdzības par sliktiem karogiem.
Viņi sūtījuši dažādu dizainu ieteikumus.
Šis ir Nīla Maseta veidotais.
Abi ir krietni labāki.
(Smiekli)
Un, ja tie tiktu izvēlēti,
tos varētu redzēt pilsētā.
Savā krusta ceļā, cenšoties pasaules karogus padarīt skaistākus,
daudzi klausītāji ir uzņēmušies
pārveidot savus karogus un meklē iespējas
tos oficiāli ieviest.
(Mūzika)
Ja redzat savas pilsētas karogu un jums tas patīk,
izkariet to,
pat ja tas pārkāpj kādus dizaina noteikumus.
Vienalga.
Bet, ja neredzat savas pilsētas karogu,
varbūt tāda nemaz nav
vai varbūt ir, bet tas ir galīgi garām.
Es jūs izaicinu pievienoties un to mainīt.
Arvien vairāk cilvēku pārceļas uz pilsētām,
tāpēc pilsētas karogs kļūst ne vien par konkrētas vietas simbolu,
bet arī par simbolu pilsētas attieksmei pret dizainu.
Īpaši šodien, kad cilvēki arvien lielāku nozīmi piešķir dizainam.
Manuprāt, nekad agrāk dizainam nav pievērsta tāda uzmanība.
Laba dizaina karogu var uzskatīt par rādītāju tam, kā pilsēta attiecas
pret visām dizainu sistēmām:
sabiedrisko transportu
parkus un norādes.
Tas varētu šķist nenopietni, bet tā nav.
T.K.: Nereti, kad pilsētu vadītāji saka,
ka viņiem darāmas nopietnākas lietas nekā kaut kāds pilsētas karogs,
es atbildu:
"Ja jums būtu lielisks pilsētas karogs,
jums būtu karogs, kas pulcētu kopā cilvēkus,
lai iestātos par šīm svarīgākajām lietām."
(Mūzika)
R.M.: Esmu pats pieredzējis laba pilsētas karoga ietekmi
Čikāgas gadījumā.
Pilsoniskā lepnuma un laba dizaina savienība
nepieciešama it visur.
Pilsētu karogu labākā īpašība ir, ka tie ir mūsu.
Tie ir brīvi pieejami,
sabiedrības īpašumā esoša dizaina valoda.
Ja tie ir labi izveidoti,
tie ir kombinējami, pielāgojami un tie ir spēcīgi.
Ar labiem karogiem mēs varam pārvaldīt pilsētas zīmolu un vizuālo tēlu.
Ja tā vietā mums ir slikti karogi, kurus nelietojam,
mēs atdodam šo jomu sporta komandām,
tirdzniecības kamerām un tūrisma padomēm.
Sporta komandas var aiziet un salauzt mūsu sirdis.
Turklāt dažiem no mums nemaz neinteresē sports.
Un tūrisma kampaņas var būt vienkārši salkanas.
Bet lielisks pilsētas karogs
ir tas, kas reprezentē pilsētu tās iedzīvotājiem
un tās iedzīvotājus – pārējai pasaulei.
Un, ja karogs ir skaists,
arī šī saikne ir skaista.
Varbūt visu pilsētu karogi varētu kļūt tikpat iedvesmojoši kā Honkongas,
Portlendas vai Tronheimas,
un mēs tiktu galā ar visiem sliktajiem karogiem,
tādiem kā Sanfrancisko, Milvoki un Siderrapidsas karogi.
Kad beidzot būsim to paveikuši,
varēsim darīt kaut ko ar Pokatello karogu Aidaho,
ko Ziemeļamerikas Veksiloloģijas asociācija
atzinusi par Ziemeļamerikas sliktāko pilsētas karogu.
[Lepojamies ar Pokatello]
(Smiekli)
(Aplausi)
Jā.
(Aplausi)
Uz tā pat ir reģistrētas preču zīmes simbols!
(Smiekli)
Skatīšanās uz to sagādā sāpes.
(Smiekli)
Paldies, ka uzklausījāt!
(Aplausi)
[Mūzika: Melodium (@melodiumbox) un Kīgans Duvits (@keegandewitt)]